re/opvolg/932 | Health24
kan ek wag tot haar 6mde ondersoek of moet ek nou al die pediater raadpleeg hieroor
Dit is beter dat sy vroeer gesien word. Brand by Franskraal ‘buite beheer’ | Netwerk24
Deur Malherbe Nienaber 11 Januarie 2019 16:11
Stormsterkwinde aan die kus het Vrydag gesorg dat verskeie veldbrande in Overstrand in die Wes-Kaap weer opgevlam het.
Inwoners van Franskraal is om 13:00 aangesê om hul huise te ontruim en na die saal van die Gansbaai-toerismekantoor in Hoofweg te gaan weens die wegholbrand wat “buite beheer” woed.
FRANSKRAAL RESIDENTS - Overstrand Municipality has designated the Gansbaai Tourism Office Hall as your emergency evacuation center. The evacuation center is located at: Great White Junction (SPAR Centre), Main Road, Gansbaai.
— Overstrand Muni (@OverstrandMuni) January 11, 2019
“Alle huise in Franskraal moet ontruim word,” sê Riana Steenekamp, woordvoerder van die Overstrand-munisipaliteit. Dit was egter nie onmiddellik bekend hoeveel mense in Franskraal hul huise moes verlaat nie.
Die munisipaliteit het vroegmiddag bevestig dat daar ook brande by Hawston, Karwyderskraal en die Harold Porter Botaniese Tuin in Bettysbaai voorkom. Kusdorpe in die gebied is deur die middag in digte rook gehul.
Fire in #FranskraalFire spreading so fast. The whole valley is now covered in thick smoke with 40km/hr winds pumping. @wo_fire @vwsfires @ewnupdates @News24 @cptfrs pic.twitter.com/t25nSkCEkM
Wind van 40 km/h tot 75 km/h is in dié omgewing verwag en die munisipaliteit het die oggend gewaarsku oor veldbrande wat kan versprei.
Die R43 tussen Masakhane en Franskraal is reeds Donderdag om 20:15 gesluit weens digte rook en is teen 02:00 Vrydagoggend oopgestel.
Overstrand Traffic Gansbaai update 11.01.2019 @ 12:00
R43 between Masakhane and Franskraal is CLOSED to traffic due to flair up at Masakhane.
Traffic officers re-routing traffic on both sides.
Op sosiale media is bespiegel dat die brand ontstaan het nadat onwettige strukture in Masakhane afgebreek is.
Die Overstrand-munisipaliteit het ’n beroep op inwoners van Franskraal gedoen om hul huise onmiddellik te ontruim. Mense moet net troeteldiere, noodsaaklike besittings en medisyne saamneem. Alle ligte en elektriese toestelle in huise moet afgeskakel word, waarna die huis gesluit moet word.
“Vir jou eie veiligheid, verlaat asseblief onmiddellik jou buurt en ry na die huis van ’n vriend of familielid wat buite die ontruimingsgebied woon.”
Intussen is die R44 tussen Gordonsbaai en Rooiels Vrydagoggend oopgestel nadat dit sedert Saterdag weens die brand in berge by Bettysbaai gesluit was.
Die Overstrand-munisipaliteit het gewaarsku dat stormsterkwind en reën die aand tot rotsstortings kan lei en dat die grond by dié pad los kan raak, waarna dit weer gesluit sal moet word.
Foto's van die brand vroeër Vrydag by Franskraal. Foto: Matt Beckett
Die brand Vrydag by Franskraal. Foto: Matt Beckett
Die verwoestende brand by Franskraal. Foto: Matt Beckett
Meer oor: Franskraal | Brand
REGSTREEKS: Dié paaie nou gesluit by Bettysbaai, Gansbaai